**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL ATLEIDIMO NUO NEKILNOJAMOJO TURTO MOKESČIO MOKĖJIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu siūloma suteikti nekilnojamojo turto mokesčio (toliau – NTM) už 2016 metus lengvatą juridiniams asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais ir vykdantiems veiklą, skatinančią turizmą – UAB „KLAMPĖDA“ (įm. k. 140368872), UAB „YURGA“ (įm. k. 300648523), UAB „UOSTAMIESČIO VERSLAS“ (kodas 141512090), UAB „Klaipėdos antikvariatas“ (įm. k. 141539867), UAB „SENAMIESČIO MAGIJA“ (kodas 141325831), D. Strukčinskienės prekybinei firmai (įm. k. 140868799), UAB „BURĖ“ (įm. k. 140795746), MB ,,KREPAS“ ( įm. k. 303489503), UAB „Žirgeliai“ (įm. k. 302937430), UAB „ŽALIASIS DRAKONAS“ (įm. k. 240764310), UAB „KLAIPĖDOS ŽUVĖDRA“ (įm. k. 140509173), D. Lukošiūnienės grožio salonas ,,Monrida“ (kodas 241904740).

Teikiamo sprendimo projekto tikslas ir uždaviniai – vadovaujantis Klaipėdos miesto savivaldybės tarybos sprendimu patvirtintomis NTM lengvatų teikimo tvarkomis ir jose nustatytais reikalavimais, priimti sprendimą dėl NTM lengvatų suteikimo asmenims, vykdantiems veiklą, skatinančią turizmą bei vykdantiems veiklą, susijusią su menu ir dailiaisiais amatais Klaipėdos miesto istorinėse dalyse (Senamiestyje ir Centre).

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – iš juridinių asmenų gauti prašymai suteikti NTM lengvatą.

Sprendimo projektas parengtas vadovaujantis Klaipėdos miesto savivaldybės tarybos 2010 m. liepos 29 d. sprendimu Nr. T2–200 „Dėl Nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas Klaipėdos miesto savivaldybės tarybos 2013 m. rugsėjo 25 d. sprendimu Nr. T2–225, 2014 m. rugsėjo 15 d. sprendimu Nr. T2-191) patvirtintais NTM lengvatų teikimo tvarkų aprašų nuostatomis.

Išnagrinėjus mokesčių mokėtojų pateiktus prašymus ir dokumentus, gavus Tarptautinių ryšių, verslo plėtros ir turizmo skyriaus, Apskaitos skyriaus išvadas dėl mokesčių mokėtojų tvarkų apraše numatytų reikalavimų NTM lengvatai gauti atitikimo, lengvata suteiktina, vadovaujantis:

1. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, susijusią su menu, dailiaisiais amatais, etnografiniais verslais tvarkos aprašo 2.4. p.:

1.1. UAB „KLAMPĖDA“ (meno galerijos veikla, adresu: Turgaus g. 10/Vežėjų g. 5, Klaipėda);

1.2. UAB „YURGA“ (meno galerijos veikla, adresu: Turgaus g. 10, Klaipėda);

1.3. UAB „UOSTAMIESČIO VERSLAS“ (meno galerijos veikla, adresu: Danės g. 9, Klaipėda);

1.4. UAB „Klaipėdos antikvariatas“ (antikvariatų veikla, adresu: Kurpių g. 2-1, Klaipėda).

2. Nekilnojamojo turto mokesčio lengvatų teikimo asmenims, vykdantiems Klaipėdos miesto istorinėse dalyse veiklą, skatinančią turizmą:

2.1. UAB „SENAMIESČIO MAGIJA“ – tvarkos aprašo 2.4.1. p. (mažų parduotuvėlių veikla adresu: Tomo g. 16, Kurpių g. 11 ir Kepėjų g. 12, Klaipėda);

2.2. D. Strukčinskienės prekybinė firma – tvarkos aprašo 2.4.1. p. (mažos parduotuvėlės veikla, adresu: Galinio Pylimo g. 5, Klaipėda);

2.3. UAB „BURĖ“ – tvarkos aprašo 2.4.1. p. (mažos parduotuvėlės veikla, adresu: Tiltų g. 19, Klaipėda);

2.4. MB ,,KREPAS“ - tvarkos aprašo 2.4.1. p. (mažos parduotuvėlės veikla, adresu: J. Janonio g. 6, Klaipėda);

2.5. UAB „Žirgeliai“ – tvarkos aprašo 2.4.2. p. (mažos kavinukės veikla, adresu: Teatro a. 7, Klaipėda);

2.6. UAB „ŽALIASIS DRAKONAS – tvarkos aprašo 2.4.2. ir 2.4.5 p. (mažos kavinukės veikla, adresu: Tiltų g. 13 ir lauko kavinės veikla, adresu: Kurpių g. 8, Klaipėda);

2.7. UAB „KLAIPĖDOS ŽUVĖDRA“ – tvarkos aprašo 2.4.2. ir 2.4.5. p. (mažos kavinukės veikla, adresu: Žvejų g. 7 ir lauko kavinės veikla, adresu: Kepėjų g. 8, Klaipėda);

2.8. D. Lukošiūnienės grožio salonas ,,Monrida“ – tvarkos aprašo 2.4.8. p. (sanitarinių mazgų, atitinkančių higienos normas, viešas paslaugų teikimas adresu: Bangų g. 9, Klaipėda).

Asmenys atitinka Klaipėdos miesto savivaldybės tarybos sprendimu patvirtintų NTM lengvatų teikimo tvarkos aprašo keliamus reikalavimus ir pateikė visus reikalingus dokumentus.

**3. Kokių rezultatų laukiama.**

Asmenims, vykdantiems Klaipėdos miesto istorinėse dalyse veiklą, skatinančią turizmą ir susijusią su menu, dailiaisiais amatais, etnografiniais verslais, būtų suteikta mokestinė lengvata, tuo skatinant vystomą verslą Klaipėdos miesto istorinėse dalyse.

**4. Sprendimo projekto rengimo metu gauti specialistų vertinimai.**

Investicijų ir ekonomikos departamento Tarptautinių ryšių, verslo plėtros ir turizmo skyrius pateikė informaciją, kad UAB „KLAMPĖDA“ (įm. k. 140368872), UAB „YURGA“ (įm. k. 300648523), UAB „UOSTAMIESČIO VERSLAS“ (kodas 141512090), UAB „Klaipėdos antikvariatas“ (įm. k. 141539867), UAB „SENAMIESČIO MAGIJA“ (kodas 141325831), D. Strukčinskienės prekybinei firmai (įm. k. 140868799), UAB „BURĖ“ (įm. k. 140795746), MB ,,KREPAS“ ( įm. k. 303489503), UAB „Žirgeliai“ (įm. k. 302937430), UAB „ŽALIASIS DRAKONAS“ (įm. k. 240764310), UAB „KLAIPĖDOS ŽUVĖDRA“ (įm. k. 140509173), D. Lukošiūnienės grožio salonas ,,Monrida“ (kodas 241904740) atitinka nereikšmingos pagalbos gavėjui keliamus reikalavimus ir jų vykdoma veikla atitinka patvirtintų NTM lengvatų teikimo tvarkos aprašo keliamus reikalavimus.

Apskaitos skyriaus duomenimis visi minėti asmenys pradelstų mokėtinų sumų į Klaipėdos miesto savivaldybės biudžeto sąskaitą neturi.

**5. Išlaidų sąmatos, skaičiavimai, reikalingi pagrindimai ir paaiškinimai.**

1. UAB „KLAMPĖDA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 1008,00 Eur NTM sumą už negyvenamąją patalpą – meno kūrinių galeriją-studiją, adresu: Turgaus g. 10/Vežėjų g. 5 (mokestinė turto vertė 126000,00 Eur x 0,8 proc.). Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, t. y. **1008,00 Eur.**

2.UAB „YURGA“ karu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 346,40 Eur NTM sumą už negyvenamąją patalpą – dailės saloną, adresu: Turgaus g. 10 (mokestinė turto vertė 43300,00 Eur x 0,8 %). Vadovaujantis tvarkos aprašo I dalies 4.1. punktu, lengvatos dydis – 100 proc. deklaruoto NTM sumos, t. y. **346,40 Eur .**

3.UAB „UOSTAMIESČIO VERSLAS“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 709,00 Eur NTM sumą už negyvenamąją patalpą – meno kūrinių galeriją, adresu: Danės g. 9 (mokestinė turto vertė 88600,00 Eur x 0,8 proc.). Mokesčio mokėtojo veiklai išsinuomoto nekilnojamojo turto sutartis viešajame registre įregistruota ne visą mokestinį laikotarpį, t.y. iki 2016-06-06 (6 mėn.). Vadovaujantis tvarkos aprašo I dalies 4.1. ir 8 punktais, lengvatos dydis - 100 proc. deklaruoto NTM sumos, nuo 6 mėn. veiklai naudojamos turto dalies, t. y. **354,50 Eur.**

4. UAB „Klaipėdos antikvariatas“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 450,00 Eur NTM sumą už negyvenamąją patalpą – parduotuvę, adresu: Kurpių g. 2-1 (mokestinė turto vertė 56300 Eur x 0,8 %). Vadovaujantis tvarkos aprašo I dalies 4.1. punktu, lengvatos dydis – 100 proc., deklaruoto NTM sumos, t. y. **450,00 Eur.**

**5.** UAB „SENAMIESČIO MAGIJA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 1632,00 Eur NTM sumą, iš jų: už negyvenamąją patalpą – parduotuvę, adresu: Kurpių g. 11 – 476,80 Eur (mokestinė turto vertė 59600,00 Eur x 0,8 %), už negyvenamąją patalpą – parduotuvę, adresu: Kepėjų g. 12 – 425,60 Eur (mokestinė turto vertė 53200,00 Eur x 0,8%) ir už negyvenamąją patalpą – parduotuvę, adresu: Tomo g. 16 – 729,60 Eur (mokestinė turto vertė 91200,00 Eur x 0,8%). Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, t. y. **816,00 Eur.**

6. UAB „Žirgeliai“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo sumą 483,00 Eur NTM sumą už negyvenamąją patalpą – kavinę, adresu: Teatro a. 7 (mokestinė turto vertė 60400,00 Eur x 0,8 %). Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, t. y. **241,50 Eur.**

 7.UAB „ŽALIASIS DRAKONAS“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 2816,00 Eur NTM sumą, iš jų: už negyvenamąją patalpą – kavinę, adresu: Kurpių g. 8 – 1880,00 Eur (mokestinė turto vertė 235000,00 Eur x 0,8 %) ir už negyvenamąją patalpą – kavinę, adresu: Tiltų g. 13 - 936,00 Eur (mokestinė turto vertė 117000,00 Eur x 0,8 %). Vadovaujantis tvarkos aprašo II dalies 4.1. punktu, lengvatos dydis – 50 proc. deklaruoto NTM sumos, t. y. – **1408,00 Eur.**

8.UAB „KLAIPĖDOS ŽUVĖDRA“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 5880,00 Eur NTM sumą, iš jų: už negyvenamąją patalpą – kavinę, adresu: Kepėjų g. 10 – 4944,00 Eur (mokestinė turto vertė 618000,00 Eur x 0,8 %) ir už negyvenamąją patalpą – kavinę, adresu: Žvejų g. 7 – 936,00 Eur (117000,00 Eur mokestinė vertė x 0,8 %). Vadovaujantis tvarkos aprašo II dalies, 4.1. punktu, lengvatos dydis – 50 proc. deklaruoto NTM sumos, bet ne daugiau nei nurodyta Tvarkos aprašo 6 punkte, t. y. – **2896 Eur.**

9.D. Strukčinskienės prekybinė firma kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 520,00 Eur NTM sumą už negyvenamąją patalpą – parduotuvę, adresu: Galinio pylimo g. 5 (65000,00 Eur mokestinė x 0,8 %). Vadovaujantis tvarkos aprašo II dalies 4.1. punktu, lengvatos dydis - 50 proc. deklaruoto NTM sumos, t. y. **260,00 Eur.**

10. UAB „BURĖ“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 928,00 Eur NTM sumą už negyvenamąją patalpą – parduotuvę, adresu: Tiltų g. 19 (116000,00 Eur mokestinė vertė x 0,8 %). Vadovaujantis tvarkos aprašo II dalies 4. 1.punktu, lengvatos dydis – 50 proc. deklaruoto NTM sumos, t. y. **464,00 Eur**.

11. MB „KREPAS“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 482,40 Eur NTM sumą už negyvenamąją pastatą – parduotuvę, adresu: J. Janonio g. 6 (60300,00 Eur mokestinė vertė x 0,8 %). Vadovaujantis tvarkos aprašo II dalies 4.2. punktu, lengvatos dydis - 30 proc. deklaruoto NTM sumos, t. y. **144,72 Eur.**

12.D. Lukošiūnienės grožio salonas ,,Monrida“ kartu su prašymu pateiktos NTM už 2016 metus deklaracijos duomenimis, kuri priimta Klaipėdos apskrities VMI, deklaravo 676,00 Eur NTM sumą už negyvenamąją patalpą, adresu: Bangų g. 9 (mokestinė turto vertė 84500,00 Eur x 0,8 %). Vadovaujantis tvarkos aprašo II dalies 4.3. punktu, lengvatos dydis - 174,00 Eur deklaruoto NTM sumos, t. y. **174,00 Eur.**

 **6. Lėšų poreikis sprendimo įgyvendinimui.**

 Pagal šį tarybos sprendimą dėl asmenims suteiktų nekilnojamojo turto mokesčio lengvatų Klaipėdos miesto savivaldybė į biudžetą negaus **8.563,12 Eur** NTM pajamų.

**7. Galimos teigiamos ar neigiamos sprendimo priėmimo pasekmės.**

Teigiamos sprendimo priėmimo pasekmės – galimybė skatinti asmenis, vykdančius Klaipėdos miesto istorinėse dalyse veiklą, skatinančią turizmą ir susijusią su menu. Neigiamos pasekmės nurodytos šio aiškinamojo rašto 6 dalyje.

PRIDEDAMA. Pateiktų prašymų kopijos, Tarptautinių ryšių, verslo plėtros ir turizmo skyriaus pateiktos išvados dėl veiklos atitikimo, Apskaitos skyriaus išvados dėl mokėtinų sumų, VšĮ „Klaipėdos turizmo ir kultūros informacijos centras“ pateiktos išvados dėl teiktų paslaugų, 32 lapai.

Mokesčių skyriaus vedėja Kristina Petraitienė